Държавен вестник, бр. 31, 2014 г., стр. 81

БРОЙ  31	
Д Ъ Р Ж А В Е Н  В Е С Т Н И К 	
СТР.  81  
(2) Операторът на разпределителната мрежа 
може да посочи и други характеристики на 
присъединявания обект, които счита, че са 
от значение за извършване на проучването на 
условията за присъединяване.
(3) За извършване на проучването операторът 
на преносната мрежа може да поиска допъл­
нителна информация за характеристиките на 
присъединявания обект, свързана с правилата 
за управление на ЕЕС по чл. 83 ЗЕ. 
(4) Предоставената мощност се посочва 
за целия обект, включително и на поетапно 
въвеждане в експлоатация на отделни части 
на присъединявания обект.
Раздел II
Условия за присъединяване
Чл. 104. (1) Операторът на преносната мре­
жа извършва проучване и определя условия за 
присъединяване в случаите по чл. 102, ал. 1, 
когато присъединяването към съществуваща 
електрическа подстанция високо напрежение на 
средно напрежение, собственост на оператора 
на преносната мрежа, налага увеличаване на 
присъединената мощност на същата и подмяна 
на съоръжения за присъединяване.
(2) С изключение на случаите по ал. 1 
взаимоотношенията между оператора на пре­
носната мрежа и оператора на съответната 
разпределителна мрежа се уреждат със съгла­
сувателно становище от страна на оператора 
на преносната мрежа. 
(3) Операторът на преносната мрежа създава 
досие за всеки присъединяван обект по ал. 1, 
в което се съхраняват всички документи по 
присъединяването.
Чл. 105. Условията за присъединяване се 
определят съобразно:
1. изискванията на ЗЕ, наредбите и прави­
лата по чл. 83, ал. 1 ЗЕ; 
2. предоставената информация в искането 
по чл. 102, включително за географското (те­
риториалното) разположение на обекта;
3. резултатите от извършеното проучване 
за техническите възможности и начина на 
присъединяване към преносната мрежа.
Чл. 106. (1) Условията за присъединяване 
съдържат информация за съоръженията за 
присъединяване и технически изисквания на 
оператора на преносната мрежа към електри­
ческите уредби и съоръжения на обекта на 
оператор на разпределителната мрежа относно:
1. предоставената мощност;
2. номиналното напрежение на електриче­
ската мрежа, към която ще бъде присъединен 
обектът;
3. начина и местата на присъединяване към 
съществуващата преносна мрежа;
4. разширението и/или повишаването на 
преносните възможности и трансформаторните 
мощности на съществуващата електрическа 
мрежа;
5. сервитутните зони на съоръженията – раз­
мери и видове сервитутни права;
6. групите на свързване и начина на зазе­
мяване на звездните центрове на силовите 
трансформатори;
7. метрологичните и техническите характе­
ристики на токовите и напреженовите транс­
форматори за търговско измерване;
8. комутационните апарати на страна високо 
напрежение;
9. релейните защити и устройства за ав­
томатика на страна високо напрежение и 
препоръките за техните настройки;
10. мерките за защита от пренапрежения;
11. съоръженията за телемеханика;
12. средствата за връзка с преносния опе­
ратор;
13. вида, броя и мястото на монтиране на 
средствата за търговско измерване.
(2) В условията за присъединяване се 
включват и изисквания към съоръженията за 
присъединяване на обектите.
(3) В условията за присъединяване се оп­
ределят и:
1. задълженията на страните по изграждане 
на присъединяването;
2. крайният срок за изграждане на присъ­
единяването;
3. задълженията на страните по предоставяне 
на вещни права на територията на имота и/
или осигуряване на сервитутни права в имоти 
на трети лица.
(4) Операторът на преносната мрежа пред­
лага ниво на напрежението, към което да се 
присъедини обектът в зависимост от:
1. големината на присъединяваната мощ­
ност;
2. предназначението на обекта;
3. преносната възможност на съществува­
щата преносна мрежа. 
(5) В условията за присъединяване операто­
рът на преносната мрежа определя предвари­
телна стойност на цената за присъединяване 
на база действителните разходи при оптимална 
схема на присъединяване съгласно наредбата 
по чл. 36, ал. 3 ЗЕ. 
Чл. 107. (1) Когато при проучването се 
установи, че присъединяваният обект и/или 
съоръженията за присъединяване засягат 
съществуващи електрически съоръжения, из­
местването им се извършва от и за сметка на 
оператора на разпределителната мрежа след 
одобряване по реда на ЗУТ на съгласуваните с 
оператора на преносната мрежа проекти, ако 
засегнатите съоръжения:
1. принадлежат към преносната електриче­
ска мрежа, или
2. са електрически съоръжения за присъ­
единяване на обекти на производител или 
клиент на електрическа енергия, собственост 
на трето лице, и са изградени по реда на ЗУТ.
(2) Операторът на преносната мрежа по­
сочва изискванията по ал. 1 в становището 
за условията за присъединяване.